text: 
  Kampangpetch, hvor dansetruppen kommer fra, kaldes også " bananlandet "
  . Her gror store bananer, som siges at være de mest velsmagende i 
  hele Thailand. På det lokale seminarium har man skabt en dans, som 
  viser, hvordan bønderne dyrker bananer og høster dem.
  
  Dansetruppen har banandansen med i programmet, hvor "Mellem-Os"-læserne 
  også kan glæde sig til den religiøse trommedans eller optrinnet over 
  traditionen i Kamphaengphet, hvor folk ofrer gule gevanter til munkene 
  den nat i november, hvor det er fuldmåne. Sådan kommer De med ... i
   Folketeateret søndag den 16. august kl. 19.00:
  
  Ring til Folketeaterets billetkontor på 33 12 18 45 fra mandag den 
  3. august kl. 12-16. Billetprisen er 150 kr. pr. person. Beløbet 
  inkluderer det flotte show samt spændende smagsprøver på thailandske 
  specialiteter.
  
  Når De har bestilt billetterne på telefonen, bedes De sende en check 
  på beløbet samt en frankeret svarkuvert til: Folketeateret, Postboks 
  154, 1005 København K. Mærk venligst kuverten " Thai ". Check og 
  svarkuvert skal være fremme senest tre dage efter bestillingen.
  
  
  
  